Návrh rozhodnutia Rady, ktorým sa mení rozhodnutie o vlastných zdrojoch 2020/2053, prijatý 22. decembra 2021 pridal tri nové vlastné zdroje do rozpočtu EÚ. Tieto ďalšie nové vlastné zdroje budú založené na systéme EÚ na obchodovanie s emisnými kvótami skleníkových plynov, na mechanizme kompenzácie uhlíka na hraniciach a budú zahŕňať národný príspevok do rozpočtu EÚ na základe podielu zo zostatkových ziskov nadnárodných podnikov prerozdelených do členských štátov podľa smernice Rady o vykonávaní globálnej dohody o prerozdelení práv na zdanenie, ktorú Komisia predloží v priebehu roka 2022.

Týmto návrhom na zmenu nariadenia (EÚ, Euratom) 2021/768 sa dopĺňajú potrebné opatrenia týkajúce sa nových vlastných zdrojov. Zahrnutie nových vlastných zdrojov do rozhodnutia o vlastných zdrojoch si vyžaduje aktualizáciu právnych predpisov, ktorou by sa zahrnuli vykonávacie opatrenia pre tieto nové vlastné zdroje a zlepšili existujúce opatrenia.

(8)Dojednania týkajúce sa podávania správ by sa mali rozšíriť na nové vlastné zdroje, aby sa Komisii umožnilo monitorovať činnosti členských štátov v oblasti vymáhania vlastných zdrojov, a to najmä v prípadoch podvodov a nezrovnalostí.

(4)S cieľom umožniť vykonávanie opatrení na kontrolu nových vlastných zdrojov a dohľad nad nimi by členské štáty mali zabezpečiť, aby všetky subjekty zapojené do procesov týkajúcich sa vlastných zdrojov poskytovali prístup k príslušným údajom a potrebnú pomoc oprávneným zástupcom pri vykonávaní ich povinností.

(9)Nariadenie Rady (EÚ, Euratom) č. 2021/768 by sa preto malo zodpovedajúcim spôsobom zmeniť. Z dôvodu konzistentnosti by toto nariadenie malo nadobudnúť účinnosť v ten istý deň ako rozhodnutie Rady 20xx/xxxx/EÚ, Euratom, ktorým sa mení rozhodnutie (EÚ, Euratom) 2020/2053, a malo by sa uplatňovať od 1. januára 2023. Článok 6c by sa mal uplatňovať odo dňa uplatňovania [smernice o vykonávaní globálnej dohody o prerozdelení práv na zdanenie] alebo odo dňa nadobudnutia platnosti a účinnosti mnohostranného dohovoru, podľa toho, čo nastane neskôr,

PRIJALA TOTO NARIADENIE:

Článok 1

Nariadenie (EÚ, Euratom) 2021/768 sa mení takto:

1.Článok 2 sa mení takto:

a)Odsek 1 sa nahrádza takto:

„1. Vlastné zdroje uvedené v článku 2 ods. 1 rozhodnutia (EÚ, Euratom) 2020/2053 sa kontrolujú v súlade s týmto nariadením bez toho, aby tým bolo dotknuté nariadenie (EHS, Euratom) č. 1553/89, nariadenie Európskeho parlamentu a Rady (EÚ) 2019/516*, nariadenie Európskeho parlamentu a Rady (EÚ) č. 600/2014** a smernica Európskeho parlamentu a Rady 2014/65/EÚ***.

______________________

*** Smernica Európskeho parlamentu a Rady 2014/65/EÚ z 15. mája 2014 o trhoch s finančnými nástrojmi, ktorou sa mení smernica 2002/92/ES a smernica 2011/61/EÚ (Ú. v. EÚ L 173, 12.6.2014, s. 349).“;

b)Vkladajú sa tieto odseky 6a, 6b a 6c:

„6a. Ak sa opatrenia kontroly a dohľadu týkajú vlastného zdroja založeného na systéme obchodovania s emisiami uvedeného v článku 2 ods. 1 písm. e) rozhodnutia (EÚ, Euratom) 2020/2053:

a)Komisia má prístup ku všetkým údajom procesu obchodovania formou aukcie potrebným na výpočet vlastného zdroja založeného na systéme obchodovania s emisiami vrátane údajov uvedených v nariadení Komisie (EÚ) č. 1031/2010*;

b)Komisia má prístup k dokumentácii týkajúcej sa ročného objemu kvót, v súvislosti s ktorými príslušný členský štát využíva niektorú z týchto možností, s priemernou váženou cenou kvót vydražených na spoločnej aukčnej platforme v roku, v ktorom by boli tieto kvóty vydražené:

–možnosť prechodného bezodplatného prideľovania kvót uvedenú v článku 10c smernice Európskeho parlamentu a Rady 2003/87/ES,

–možnosť zrušenia kvót v obmedzenom množstve podľa článku 6 ods. 1 nariadenia Európskeho parlamentu a Rady (EÚ) 2018/842***,

–využitie kvót uvedených v článku 10d ods. 4 smernice 2003/87/ES na obchodovanie formou aukcie v prospech modernizačného fondu uvedeného v článku 10d ods. 3 uvedenej smernice;

c)Komisia môže sama vykonávať inšpekcie na mieste. Členské štáty umožňujú vykonávanie uvedených inšpekcií.

Komisia prijatím opatrenia týkajúceho sa preskúmania zabezpečí, aby výpočty uvedené v článku 2 ods. 1 písm. e) rozhodnutia (EÚ, Euratom) 2020/2053 vychádzali zo správnych údajov. To zahŕňa kontrolu súladu podkladových údajov s nariadením (EÚ) č. 1031/2010.